《水龙吟》
宋代·石孝友

旧游曾记当年，凤城雨露开晴昼。端门发钥，御炉烟暗，宫花影昼。

帝念民劳，俾乘轺传，暂临牛斗。散阳和四照，春光万井，来小试、调元手。

职业才华竞秀。汉廷臣、无出其右。九重眷倚，频虚槐鼎，争迎衮绣。

爽气西山，绿波南浦，酿成芳酒。趁锋车未到，霞觞共祝，百千长寿。

作者简介：石孝友，南宋词人，字次仲，江西南昌人。生卒年不详。宋孝宗乾道二年（1166）进士。填词常用俚俗之语，状写男女情爱。仕途不顺，不羡富贵，隐居于丘壑之间。 石孝友著有《金谷遗音》，《直斋书录解题》著录一卷，明《唐宋名贤百家词》本作《金谷词》，不分卷。有明汲古阁《宋六十名家词》本、《四部备要》排印本。《全宋词》据毛□校汲古阁本收录。